ddrg/super_eurlex huggingface dataset:
*****

ΣΥΣΤΑΣΗ ΤΟΥ ΣΥΜΒΟΥΛΙΟΥ

της 12ης Μαρτίου 1990

για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ) για το οικονομικό έτος 1988

(90/124/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206 β,

τη σύμβαση ΑΚΕ-ΕΟΚ της Λομέ, που υπογράφηκε στις 28 Φεβρουαρίου 1975,

την απόφαση 76/568/ΕΟΚ του Συμβουλίου της 29ης Ιουνίου 1976 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις 11 Ιουλίου 1975, και ιδίως το άρθρο 31 παράγραφος 3,

τον δημοσιονομικό κανονισμό της 27ης Ιουλίου 1976 για το τέταρτο Ευρωπαϊκό Ταμείο Αναπτύξεως (3), και ιδίως τα άρθρα 64 μέχρι 67,

Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1975) (τέταρτο ΕΤΑ), που εγκρίθηκαν στις 31 Δεκεμβρίου 1988, καθώς και την έκθεση του Ελεγκτικού Συνεδρίου για το οικονομικό έτος 1988, που συνοδεύεται από τις απαντήσεις της Επιτροπής (4),

Εκτιμώντας:

ότι, δυνάμει του άρθρου 31 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1975) (τέταρτο ΕΤΑ) παρέχεται στη Επιτροπή σύμφωνα με τη διαδικασία του άρθρου 206 της συνθήκης·

ότι η εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ) εκ μέρους της Επιτροπής, κατά το οικονομικό έτος 1988, ήταν στο σύνολό της ικανοποιητική,

ΣΥΝΙΣΤΑ

στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ), για το οικονομικό έτος 1988.

Βρυξέλλες, 12 Μαρτίου 1990.

Για το Συμβούλιο

Ο Πρόεδρος

A. REYNOLDS

(1) ΕΕ αριθ. L 176 της 1. 7. 1976, σ. 8.

(2) ΕΕ αριθ. L 25 της 30. 1. 1976, σ. 168.

(3) ΕΕ αριθ. L 229 της 20. 8. 1976, σ. 9.

(4) ΕΕ αριθ. C 312 της 12. 12. 1989, σ. 181 και 335.
*****

ΣΥΣΤΑΣΗ ΤΗΣ ΕΠΙΤΡΟΠΗΣ

της 6ης Μαΐου 1986

προς τα κράτη μέλη σχετικά με το συντονισμό των εθνικών μέτρων που έχουν ληφθεί όσον αφορά τα γεωργικά προϊόντα, μετά το ραδιενεργό νέφος που δημιουργήθηκε στη Σοβιετική Ένωση

(86/156/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 155,

Εκτιμώντας:

ότι, μετά το ατύχημα που συνέβη στον πυρηνικό σταθμό ηλεκτροπαραγωγής του Tchernobyl στη Σοβιετική Ένωση, ραδιενεργά στοιχεία διαχύθηκαν στην ατμόσφαιρα, η ακτινοβολία των οποίων έγινε ιδίως αισθητή στην Κοινότητα·

ότι, έχοντας τη νόμιμη πρόθεση να προστατεύσουν την υγεία των καταναλωτών, τα κράτη μέλη θέσπισαν εθνικά μέτρα προκειμένου να περιορίσουν ή να απαγορεύσουν την εμπορία ορισμένων γεωργικών προϊόντων·

ότι, όσον αφορά τις σχέσεις με τις θιγείσες τρίτες χώρες, η Επιτροπή υπέβαλε στο Συμβούλιο πρόταση για την αναστολή των εισαγωγών γεωργικών προϊόντων που ενδέχεται να έχουν μολυνθεί και θα λάβει, στον τομέα των κρεάτων, τα αναγκαία προς τούτο μέτρα·

ότι είναι αναγκαίο να υπάρξει συντονισμός των μέτρων που έχουν λάβει τα κράτη μέλη όσον αφορά την εμπορία στη δική τους αγορά, συνιστώντας τους την τήρηση αυστηρών ορίων για τα πλέον ευαίσθητα προϊόντα, καθώς και την εφαρμογή, για τα προϊόντα που εξάγουν, των ιδίων κανόνων και ελέγχων με αυτούς που εφαρμόζονται για την εμπορία στην εθνική τους αγορά·

ότι οι κατ' αυτόν τον τρόπο παρεχόμενες από το εξάγον κράτος μέλος εγγυήσεις υπολογίζεται να επιτρέψουν στο εισάγον κράτος μέλος να παραιτηθεί κάθε περαιτέρω απαίτηση σχετικής με την εισαγωγή, και ιδίως κάθε πρόσθετου πιστοποιητικού, ενώ εξυπακούεται ότι κανένα κράτος μέλος δεν πρόκειται να εφαρμόσει, προκειμένου περί προϊόντων καταγωγής ενός άλλου κράτους μέλους, μέτρα αυστηρότερα απ' ό,τι εφαρμόζεται για την ίδια του την αγορά,

ΣΥΝΙΣΤΑ ΣΤΑ ΚΡΑΤΗ ΜΕΛΗ:

1. Να μεριμνήσουν για την τήρηση των ακόλουθων μέγιστων ορίων ανοχής προκειμένου περί της εμπορίας στην αγορά τους:

1.2,3 // // // Από

// Μέγιστη ακτινοβολία (Bq/kg)

// 1.2.3 // // Γάλα και προϊόντα

γάλακτος // Φρούτα και

λαχανικά

// // // // 6 Μαΐου 1986 // 500 // 350 // 16 Μαΐου 1986 // 250 // 175 // 26 Μαΐου 1986 // 125 // 90 // // //

2. Να υποβάλουν τα προϊόντα που εξάγουν στα ίδια όρια και, γενικά, στους ίδιους ελέγχους σχετικά με τα επίπεδα ακτινοβολίας με αυτούς που εφαρμόζονται στη δική τους αγορά.

3. Να αναγνωρίοσυν τους ελέγχους που διενεργεί το εξάγον κράτος μέλος, αναστέλλοντας κάθε άλλη σχετική απαίτηση όσον αφορά την εισαγωγή, ιδίως κάθε πρόσθετο πιστοποιητικό.

4. Να ενημερώσουν χωρίς καθυστέρηση τα άλλα κράτη μέλη και την Επιτροπή για τα μέτρα που έλαβαν στη συνέχεια της παρούσας σύστασης.

Βρυξέλλες, 6 Μαΐου 1986.

Για την Επιτροπή

Frans ANDRIESSEN

Αντιπρόεδρος
*****

ΣΥΣΤΑΣΗ ΤΗΣ ΕΠΙΤΡΟΠΗΣ

της 20ής Δεκεμβρίου 1984

όσον αφορά την ευρωπαϊκή συμφωνία του Συμβουλίου της Ευρώπης σχετικά με την απασχόληση νέων ως εσωτερικών αμίσθων βοηθών (au pair)

(85/64/ΕΟΚ)

Ι

1. Ένας ολοένα αυξανόμενος αριθμός νέων πηγαίνουν στο εξωτερικό προκειμένου να εργασθούν σε οικογένειες ως εσωτερικοί άμισθοι βοηθοί (au pair), συμβάλλοντας έτσι στην αμοιβαία κατανόηση ανάμεσα στα έθνη, χάρη στην εκμάθηση γλωσσών και τη γνωριμία με διάφορους πολιτισμούς.

2. Η προστασία των ατόμων που απασχολούνται ως εσωτερικοί άμισθοι βοηθοί παρουσιάζει αξιοσημείωτες δυσκολίες ανάμεσα στα κράτη μέλη της Κοινότητας, δημιουργώντας διάφορα προβλήματα, τόσο ελλείψει επαρκούς επί του θέματος ενημέρωσης των ενδιαφερομένων (άτομα που απασχολούνται ως εσωτερικοί άμισθοι βοηθοί - και οι οικογένειες οι οποίες τα απασχολούν) όσο και ελλείψει επακριβών και ενιαίων διατάξεων.

3. Η προσέγγιση των εθνικών ρυθμίσεων της απασχόλησης ως «au pair» θα βελτιώσει τις συνθήκες διαβίωσης, εκπαίδευσης, εργασίας και υποδοχής των ατόμων που απασχολούνται κατ' αυτόν τον τρόπο, ανταποκρινόμενη έτσι στο γενικό στόχο της συνθήκης, που είναι η προώθηση της στενής συνεργασίας μεταξύ των κρατών μελών στον κοινωνικό τομέα.

4. Τα άτομα που απασχολούνται ως «au pair» σε οικογένειες αποτελούν ειδική κατηγορία εργαζομένων οι οποίοι έχουν συγχρόνως την ιδιότητα τόσο του φοιτητή όσο και του εργαζόμενου. Είναι, επομένως, σκόπιμο να προβλεφθούν γι' αυτούς κατάλληλες διατάξεις.

Η Επιτροπή των Ευρωπαϊκών Κοινοτήτων λαμβάνει υπόψη της την ύπαρξη της ευρωπαϊκής συμφωνίας του Συμβουλίου της Ευρώπης σχετικά με τους απασχολούμενους ως «au pair». Θεωρεί ότι η συμφωνία αυτή είναι κατάλληλη για να καθιερώσει σε ευρωπαϊκή κλίμακα το καθεστώς των κατ' αυτόν τον τρόπο απασχολουμένων, καθορίζοντας, αφενός, τους κανόνες σχετικά με τις συνθήκες διαβίωσης και εργασίας, εκπαίδευσης, κοινωνικής ασφάλισης, καθώς και τα καθήκοντα και τα δικαιώματα τόσο των «au pair» όσο και της οικογένειας που τους απασχολεί και, αφετέρου, τη σύσταση εθνικών οργάνων συμβουλευτικού και ενημερωτικού χαρακτήρα.

ΙΙ

Για τους λόγους αυτούς και βάσει του άρθρου 155 δεύτερη περίπτωση της συνθήκης για την ίδρυση της Ευρωπαϊκής Οικονομικής Κοινότητας, η Επιτροπή, εκτιμώντας ότι με το άρθρο 118 της συνθήκης της ανατίθεται η αποστολή να προωθήσει τη στενή συνεργασία μεταξύ των κρατών μελών στον κοινωνικό τομέα, και ιδίως στα θέματα τα σχετικά με το εργατικό δίκαιο και τους όρους εργασίας, συστήνει στα κράτη μέλη να υπογράψουν και να επικυρώσουν το συντομότερο δυνατόν, εφόσον δεν το έχουν ήδη κάνει, την ευρωπαϊκή συμφωνία του Συμβουλίου της Ευρώπης για την απασχόληση εσωτερικών άμισθων βοηθών (au pair).

Τα κράτη μέλη ενημερώνουν την Επιτροπή, το συντομότερο δυνατό, για τη συνέχεια που θα δοθεί στη σύσταση αυτή.

Βρυξέλλες, 20 Δεκεμβρίου 1984.

Για την Επιτροπή

Ivor RICHARD

Μέλος της Επιτροπής
ΣΥΣΤΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1983 σχετικά με την επικύρωση ή την προσχώρηση στη διεθνή σύμβαση του 1979 για τις υπηρεσίες αναζήτησης και διάσωσης στη θάλασσα (SAR)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,

Εκτιμώντας:

ότι, κάτω από την αιγίδα του Διακυβερνητικού Ναυτιλιακού Συμβουλευτικού Οργανισμού (OMCI), εγκρίθηκε στο Αμβούργο, στις 27 Απριλίου 1979, διεθνής σύμβαση για τις υπηρεσίες αναζήτησης και διάσωσης στη θάλασσα-

ότι η εν λόγω σύμβαση έχει μεγάλη σημασία για την αναζήτηση και διάσωση ατόμων που κινδυνεύουν στη θάλασσα και ότι πρέπει συνεπώς να αρχίσει να ισχύει το συντομότερο δυνατό-

ότι η επικύρωση ή η προσχώρηση όλων των κρατών μελών, θα βοηθήσει όχι μόνο να αρχίσει να ισχύει η σύμβαση σύμφωνα με τις αρχές του διεθνούς δικαίου, αλλά και θα εξασφαλίσει ενιαία υπηρεσία αναζήτησης και διάσωσης στα χωρικά ύδατα της Κοινότητας και επομένως θα αυξηθεί η αποτελεσματικότητα της σύμβασης,

ΣΥΝΙΣΤΑ:

στο βαθμό που δεν το έκαναν ακόμα και όσο συντομότερα μπορούν τα κράτη μέλη να επικυρώσουν τη διεθνή σύμβαση του 1979 για τις υπηρεσίες αναζήτησης και διάσωσης στη θάλασσα ή να προσχωρήσουν σε αυτή.

Βρυξέλλες, 25 Ιουλίου 1983.

Για το Συμβούλιο

Ο Πρόεδρος

Κ. ΣΗΜΙΤΗΣ
IF 1.0

Instrument European System of Accounts (ESA) class [Κατηγορία μέσου κατά το Ευρωπαϊκό Σύστημα Λογαριασμών (ΕΣΛ)]

Is In securities issues statistics (SEC)

Is In the Eligible Assets Database

Ιδιοχαρακτηριστικό που δηλώνει κατά πόσο ένα μέσο είναι αποδεκτό ως ασφάλεια για τις πιστοδοτικές και πιστοληπτικές πράξεις του ευρωσυστήματος
ΣΥΣΤΑΣΗ αριθ. 4/96/ΕΚΑΧ ΤΗΣ ΕΠΙΤΡΟΠΗΣ της 21ης Νοεμβρίου 1995 που τροποποιεί τη σύσταση αριθ. 3118/94/ΕΚΑΧ και καταργεί τη σύσταση αριθ. 73/95/ΕΚΑΧ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74,

Εκτιμώντας:

ότι εν αναμονή της σύναψης και της έναρξης ισχύος των συμφωνιών με τη Ρωσία και την Ουκρανία για το εμπόριο ορισμένων προϊόντων χάλυβα που καλύπτονται από τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, καθιερώθηκε απαίτηση για άδεια εξαγωγής για τις εισαγωγές που καλύπτονται από τις εν λόγω συμφωνίες, με τη σύσταση αριθ. 73/95/ΕΚΑΧ της Επιτροπής (1) 7

ότι με την έναρξη ισχύος των εν λόγω συμφωνιών (2), παράλληλα με την καθιέρωση απαίτησης για κοινοτική άδεια εισαγωγής σύμφωνα με τους κανόνες που θεσπίζει η απόφαση αριθ. 3/96/ΕΚΑΧ της Επιτροπής (3), είναι απαραίτητο να καταργηθεί η σύσταση αριθ. 73/95/ΕΚΑΧ και, για να αποφευχθεί η άσκοπη επανάληψη των διαδικασιών, είναι απαραίτητο να τροποποιηθεί η σύσταση αριθ. 3118/94/ΕΚΑΧ της Επιτροπής (4), όπως τροποποιήθηκε τελευταία από τη σύσταση αριθ. 393/95/ΕΚΑΧ (5), για να αρθεί η απαίτηση για έγγραφα επιτήρησης όσον αφορά τα προϊόντα καταγωγής Ρωσίας και Ουκρανίας που καλύπτονται από τις συμφωνίες,

ΠΡΟΒΑΙΝΕΙ ΣΤΗΝ ΑΚΟΛΟΥΘΗ ΣΥΣΤΑΣΗ:

Άρθρο 1

Καταργείται η σύσταση αριθ. 73/95/ΕΚΑΧ.

Άρθρο 2

Το άρθρο 1 παράγραφος 1 της σύστασης αριθ. 3118/94/ΕΚΑΧ παύει να εφαρμόζεται όσον αφορά τη θέση σε ελεύθερη κυκλοφορία στην Κοινότητα των προϊόντων χάλυβα που καλύπτονται από τη συνθήκη ΕΚΑΧ καταγωγής Ρωσίας και Ουκρανίας και τα οποία αποτελούν αντικείμενο των συμφωνιών μεταξύ της Ευρωπαϊκής Κοινότητας Άνθρακα και Χάλυβα και των εν λόγω χωρών και για τα οποία απαιτείται κοινοτική άδεια εισαγωγής σύμφωνα με τις διατάξεις της απόφασης αριθ. 3/96/ΕΚΑΧ.

Άρθρο 3

Η παρούσα αρχίζει να ισχύει από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Η παρούσα απόφαση αρχίζει να ισχύει από 1η Ιανουαρίου 1996.

Βρυξέλλες, 21 Νοεμβρίου 1995.

Για την Επιτροπή

Ο Πρόεδρος

Jacques SANTER

(1) ΕΕ αριθ. L 13 της 19. 1. 1995, σ. 1.

(2) Βλέπε σελίδα 24 και 47 της παρούσας Επίσημης Εφημερίδας.

(3) Βλέπε σελίδα 1 της παρούσας Επίσημης Εφημερίδας.

(4) ΕΕ αριθ. L 330 της 21. 12. 1994, σ. 6.

(5) ΕΕ αριθ. L 43 της 25. 2. 1995, σ. 23.
*****

ΣΥΣΤΑΣΗ αριθ. 1545/82/ΕΚΑΧ ΕΠΙΤΡΟΠΗΣ

της 11ης Ιουνίου 1982

περί παρεκκλίσεως από τη σύσταση αριθ. 1399/82/ΕΚΑΧ σχετικά με την κοινοτική επίβλεψη έναντι των εισαγωγών ορισμένων προϊόντων σιδήρου και χάλυβα, καταγωγής τρίτων χωρών, τα οποία υπάγονται στη συνθήκη ΕΚΑΧ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 74,

την απόφαση 82/221/ΕΚΑΧ των αντιπροσώπων των κυβερνήσεων των Κρατών μελών της Ευρωπαϊκής Κοινότητος Άνθρακος και Χάλυβος συνελθόντων στα πλαίσια του Συμβουλίου της 16ης Απριλίου 1982 περί αναστολής των εισαγωγών όλων των προϊόντων καταγωγής Αργεντινής (1), η ισχύς της οποίας παρατάθηκε τελευταία με την απόφαση 82/324/ΕΚΑΧ της 24ης Μαΐου 1982 (2),

Εκτιμώντας:

ότι η σύσταση αριθ. 1399/82/ΕΚΑΧ (3) υποχρεώνει τους εισαγωγείς να προμηθεύονται έγγραφο εισαγωγής πριν από κάθε εισαγωγή προϊόντων σιδήρου και χάλυβα που υπάγονται στη συνθήκη ΕΚΑΧ, και ορίζει ότι η αρμόδια αρχή πρέπει να προβαίνει στην έκδοση του εν λόγω εγγράφου εντός πέντε ημερών από την ημερομηνία της αιτήσεως·

ότι οι παραπάνω αναφερθείσες αποφάσεις των αντιπροσώπων των Κρατών μελών αναστέλλουν την εισαγωγή όλων των προϊόντων καταγωγής Αργεντινής, που υπάγονται στη συνθήκη ΕΚΑΧ, και τα οποία επρόκειτο να τεθούν σε ελεύθερη κυκλοφορία σε Κράτος μέλος της Κοινότητος·

ότι οι αποφάσεις αυτές πρέπει να συνοδεύονται από διατάξεις πρακτικού ενδιαφέροντος, λαμβανομένων υπόψη των διατάξεων της παραπάνω αναφερομένης συστάσεως· ότι πρέπει συνεπώς να ανασταλεί η αυτόματη έκδοση αδειών εισαγωγής για προϊόντα καταγωγής Αργεντινής,

ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:

Άρθρο 1

Αναστέλλεται η εφαρμογή του άρθρου 1 παράγραφος 1 της συστάσεως αριθ. 1399/82/ΕΚΑΧ έναντι όλων των προϊόντων σιδήρου και χάλυβα καταγωγής Αργεντινής, που υπάγονται στη συνθήκη ΕΚΑΧ, όσον αφορά την έκδοση του απαιτουμένου εγγράφου εισαγωγής. Τα Κράτη μέλη δεν θα χορηγούν κανένα έγγραφο εισαγωγής για τα προϊόντα αυτά εκτός εάν:

- το προϊόν εισάγεται σε εκτέλεση συμβάσεως εισαγωγής η οποία είχε συναφθεί πριν από την έναρξη ισχύος της αποφάσεως 82/221/ΕΚΑΧ, ή

- κατά την ίδια ημερομηνία, το προϊόν βρίσκεται καθ' οδόν προς την Κοινότητα.

Άρθρο 2

Η παρούσα σύσταση κοινοποιείται στα Κράτη μέλη και δημοσιεύεται στην Επίσημη Εφημερίδα των Ευρωπαϊκών Κοινοτήτων.

Η παρούσα σύσταση αρχίζει να ισχύει την ημέρα της δημοσιεύσεώς της.

Εφαρμόζεται για όσο διάστημα παραμένει σε ισχύ η απόφαση 82/221/ΕΚΑΧ.

Έγινε στις Βρυξέλλες, στις 11 Ιουνίου 1982.

Για την 'Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 102 της 16. 4. 1982, σ. 3.

(2) ΕΕ αριθ. L 146 της 25. 5. 1982, σ. 4.

(3) ΕΕ αριθ. L 157 της 8. 6. 1982, σ. 5.
Κατάσταση εσόδων και δαπανών του Ευρωπαϊκού Εκτελεστικού Οργανισμού για το Κλίμα, τις Υποδομές και το Περιβάλλον για το οικονομικό έτος 2021 — Διορθωτικός προϋπολογισμός αριθ. 3

(2021/C 408/07)

ΕΣΟΔΑ

Τίτλος Κεφάλαιο Ονομασία Προϋπολογισμός 2021 Διορθωτικός προϋπολογισμός αριθ. 3 Νέο ποσό 1 ΣΥΝΕΙΣΦΟΡΑ ΤΗΣ ΕΥΡΩΠΑΪΚΗΣ ΕΝΩΣΗΣ 1 0 ΣΥΝΕΙΣΦΟΡΑ ΤΗΣ ΕΥΡΩΠΑΪΚΗΣ ΕΝΩΣΗΣ 44 059 000 290 455 44 349 455 Τίτλος 1 — Σύνολο 44 059 000 290 455 44 349 455 2 ΣΥΜΜΕΤΟΧΗ ΤΡΙΤΩΝ ΧΩΡΩΝ 2 0 ΣΥΜΜΕΤΟΧΗ ΤΡΙΤΩΝ ΧΩΡΩΝ 6 941 000 259 545 7 200 545 Τίτλος 2 — Σύνολο 6 941 000 259 545 7 200 545 ΓΕΝΙΚΟ ΣΥΝΟΛΟ 51 000 000 550 000 51 550 000

ΔΑΠΑΝΕΣ

Τίτλος Κεφάλαιο Ονομασία Προϋπολογισμός 2021 Διορθωτικός προϋπολογισμός αριθ. 3 Νέο ποσό 1 ΔΑΠΑΝΕΣ ΠΡΟΣΩΠΙΚΟΥ 1 1 ΜΙΣΘΟΙ, ΕΠΙΔΟΜΑΤΑ ΚΑΙ ΕΠΙΒΑΡΥΝΣΕΙΣ 39 000 000 180 000 39 180 000 1 2 ΔΑΠΑΝΕΣ ΚΟΙΝΩΝΙΚΕΣ, ΙΑΤΡΙΚΕΣ ΚΑΙ ΚΑΤΑΡΤΙΣΗΣ 2 673 500 12 545 2 686 045 Τίτλος 1 — Σύνολο 41 673 500 192 545 41 866 045 2 ΔΑΠΑΝΕΣ ΥΠΟΔΟΜΩΝ ΚΑΙ ΛΕΙΤΟΥΡΓΙΑΣ 2 1 ΔΑΠΑΝΕΣ ΚΤΙΡΙΩΝ 3 076 000 27 000 3 103 000 2 2 ΤΠΕ 1 707 000 480 000 2 187 000 2 3 ΚΙΝΗΤΑ ΣΤΟΙΧΕΙΑ ΚΑΙ ΤΡΕΧΟΥΣΕΣ ΔΑΠΑΝΕΣ ΛΕΙΤΟΥΡΓΙΑΣ 933 500 –90 000 843 500 Τίτλος 2 — Σύνολο 5 716 500 417 000 6 133 500 3 ΔΑΠΑΝΕΣ ΥΠΟΣΤΗΡΙΞΗΣ ΠΡΟΓΡΑΜΜΑΤΩΝ 3 1 ΔΑΠΑΝΕΣ ΥΠΟΣΤΗΡΙΞΗΣ ΠΡΟΓΡΑΜΜΑΤΩΝ 3 610 000 –59 545 3 550 455 Τίτλος 3 — Σύνολο 3 610 000 –59 545 3 550 455 ΓΕΝΙΚΟ ΣΥΝΟΛΟ 51 000 000 550 000 51 550 000

Πίνακας προσωπικού 1

Κατηγορία και βαθμός (1) 2021 2020 Εγκριθείσες στον προϋπολογισμό της Ένωσης Πληρωθείσες έως τις 31 Δεκεμβρίου 2019 Εγκριθείσες στον προϋπολογισμό της Ένωσης Μόνιμες θέσεις Εκτακτες θέσεις Μόνιμες θέσεις Εκτακτες θέσεις Μόνιμες θέσεις Εκτακτες θέσεις AD 16 — — — — — — AD 15 — 1 — — — — AD 14 — 9 — 7 — 7 AD 13 — 12 — 9 — 9 AD 12 — 18 — 5 — 5 AD 11 — 19 — 5 — 5 AD 10 — 12 — 5 — 5 AD 9 — 17 — 7 — 9 AD 8 — 15 — 10 — 12 AD 7 — 11 — 10 — 10 AD 6 — 2 — 2 — 2 AD 5 — — — — — 3 Υποσύνολο AD — 116 — 60 — 67 AST 11 — — — — — — AST 10 — — — — — — AST 9 — — — — — — AST 8 — — — — — — AST 7 — 2 — 1 — 1 AST 6 — 3 — 2 — 2 AST 5 — 4 — 3 — 3 AST 4 — 3 — 3 — 3 AST 3 — 1 — 1 — 2 AST 2 — — — — — — AST 1 — — — — — — Υποσύνολο AST — 13 — 10 — 11 AST/SC 6 — — — — — — AST/SC 5 — — — — — — AST/SC 4 — — — — — — AST/SC 3 — — — — — — AST/SC 2 — — — — — — AST/SC 1 — — — — — — Υποσύνολο AST/SC — — — — — — Σύνολο — 129 — 70 — 78 Γενικο Συνολο 129 70 78 (1)

Εκτίμηση του αριθμού των συμβασιούχων υπαλλήλων (εκφραζόμενου σε προσωπικό πλήρους απασχόλησης) και των αποσπασμένων εθνικών εμπειρογνωμόνων

Θέσεις συμβασιούχων υπαλλήλων 2021 2020 FG IV 270 144 FG III 102 72 FG II 36 33 FG I — — Σύνολο 408 249

(1) Pending the finalisation of the delegation process to the executive agencies of operational programmes for the period 2021-2027, the delegation related to the completion of the legacy programmes prior to 2021 will continue in 2021. Therefore, until this finalisation this establishment plan, which reflects a staffing level corresponding to the authorized level of 2020, continues to apply.
Προϋπολογισμός του Ευρωπαϊκού Ιδρύματος Επαγγελματικής Εκπαίδευσης για το Οικονομικό έτος 2004

(2004/C 92/07)

Ο προϋπολογισμός του Ιδρύματος για το 2004 ανέρχεται σε 17,6 εκατομμύρια ευρώ, εκ των οποίων 11,6 εκατομμύρια προορίζονται για δαπάνες προσωπικού, 1,4 εκατομμύρια για κτήρια, εξοπλισμό και άλλες διοικητικές δαπάνες και 4,5 εκατομμύρια για ειδικές ενέργειες και σχέδια στον τομέα της επαγγελματικής εκπαίδευσης και κατάρτισης.

Επιπλέον, το Ίδρυμα διαχειρίζεται κονδύλια των προγραμμάτων Phare/Cards, Tacis και Meda συνολικού ύψους 178,3 εκατομμυρίων ευρώ καθώς και ένα κυλιόμενο ετήσιο ταμείο ύψους 500000 ευρώ, που παρέχει η ιταλική κυβέρνηση.

Τα πλήρη στοιχεία σχετικά με τον προϋπολογισμό του 2004 και τον πίνακα προσωπικού διατίθενται στο δικτυακό τόπο του Ιδρύματος στην ακόλουθη διεύθυνση: www.etf.eu.int

ΕΥΡΩΠΑΪΚΟ ΙΔΡΥΜΑ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ

ΠΡΟΫΠΟΛΟΓΙΣΜΟΙ 2003/2004

ΔΑΠΑΝΕΣ

>ΘΕΣΗ ΠΙΝΑΚΑ>
Κατάσταση εσόδων και δαπανών του Ευρωπαι ¨κού Οργανισµού Ασφάλειας της Αεροπορίας για το οικονοµικό έτος 2004
(συνοπτικός πίνακας )
(2004/353/EK)
Τίτλος Ονοµασία Οικονοµικόέτος 2004Οικονοµικόέτος 2003Οικονοµικόέτος 2002
Έσοδα
Τίτλος 1Εισπραττόµενατέλη 5 200 000 p.m. —
Τίτλος 2ΕπιχορήγησητηςΕπιτροπής 1 1 050 000 4 750 000 —
Τίτλος 3Συνεισφορέςτρίτωνχωρών 824 000 p.m. —
Τίτλος 4∆ιοικητικέςλειτουργίες 1 66 000 p.m. —
Σύνολο εσόδων 17 240 000 4 750 000 —
∆απάνες
Τίτλος 1∆απάνεςπροσωπικούκαισυναφείςδαπάνες 9 123 000 1 007 600 0,—
Τίτλος 2Ακίνητα ,υλικόκαιδιάφορεςδαπάνεςλειτουργίας 2 1 50 000 895 000 0,—
Τίτλος 3Επιχειρησιακέςδαπάνες 5 967 000 2 84 7 400 0,—
Σύνολο δαπανών 17 240 000 4 750 000 0,—
ΗλεπτοµερήςκατάστασηεσόδωνκαιδαπανώντουΕυρωπαι ¨κούΟργανισµούΑσφάλειαςτηςΑεροπορίαςγιατοοικονοµικόέτος 2004διατίθεταιστονδικτυακό
τόποτουΟργανισµού : http://www.easa.eu.int/ΕπίσηµηΕφηµερίδατηςΕυρωπαι ¨κήςΈνωσης 30.4.2004 15 5EL
Απόφαση του Ευρωπαϊκού Κοινοβουλίου

της 8ης Απριλίου 2003

σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2001 (Τμήμα I - Ευρωπαϊκό Κοινοβούλιο)

(2003/416/ΕΚ, ΕΚΑΧ, Ευρατόμ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

έχοντας υπόψη τον λογαριασμό διαχείρισης και τον δημοσιονομικό ισολογισμό για το οικονομικό έτος 2001 [SEC(2002) 405 - C5-0242/2002],

έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2001 και τις απαντήσεις των θεσμικών οργάνων (C5-0538/2002)(1),

έχοντας υπόψη τη δήλωση αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκειμένων πράξεων την οποία παρέσχε το Ελεγκτικό Συνέδριο σύμφωνα με το άρθρο 248 της συνθήκης ΕΚ (C5-0538/2002),

έχοντας υπόψη το άρθρο 275 της συνθήκης ΕΚ, το άρθρο 78δ της συνθήκης ΕΚΑΧ και το άρθρο 179α της συνθήκης ΕΚΑΕ,

έχοντας υπόψη το άρθρο 77 του δημοσιονομικού κανονισμού της 21ης Δεκεμβρίου 1977(2) και τα άρθρα 145-147 του δημοσιονομικού κανονισμού της 25ης Ιουνίου 2002(3) και το άρθρο13 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου(4),

έχοντας υπόψη το άρθρο 89 παράγραφος 7 του δημοσιονομικού κανονισμού της 21ης Δεκεμβρίου 1977, σύμφωνα με το οποίο ζητείται από έκαστο κοινοτικό θεσμικό όργανο να καταβάλει κάθε προσπάθεια ώστε να δοθεί συνέχεια στις παρατηρήσεις που εμφαίνονται στις αποφάσεις περί χορηγήσεως απαλλαγής,

έχοντας υπόψη τα άρθρα 93α και 184 παράγραφος 3 του κανονισμού του και το παράρτημα V αυτού,

έχοντας υπόψη την έκθεση της Επιτροπής Ελέγχου του Προϋπολογισμού (A5- 0082/2003),

1. χορηγεί απαλλαγή στον Γενικό του Γραμματέα όσον αφορά την εκτέλεση του προϋπολογισμού για το οικονομικό έτος 2001·

2. καταγράφει τις παρατηρήσεις του στο συνοδευτικό ψήφισμα·

3. εγκρίνει την χορήγηση απαλλαγής στον υπόλογο για το οικονομικό έτος 2001 σύμφωνα με τις μεταβατικές διατάξεις(5) που διέπουν τη διαδικασία απαλλαγής σε σχέση με την περίοδο πριν από την έναρξη ισχύος του νέου δημοσιονομικού κανονισμού·

4. αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στο Συμβούλιο, στην Επιτροπή, στο Δικαστήριο και στο Ελεγκτικό Συνέδριο, καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

Ο Γενικός Γραμματέας

Julian Priestley

Ο Πρόεδρος

Pat Cox

(1) ΕΕ C 295 της 28.11.2002, σ. 1.

(2) ΕΕ L 356 της 31.12.1977, σ. 1.

(3) ΕΕ L 248 της 16.9.2002, σ. 1.

(4) ΡΕ 265.492/BUR/τελ.

(5) Άρθρο 267 του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ 357 της 31.12.2002, σ. 1).
Απόφαση του Ευρωπαϊκού Κοινοβουλίου

της 6ης Νοεμβρίου 2003

σχετικά με την απαλλαγή του διευθυντή του Ευρωπαϊκού Οργανισμού Περιβάλλοντος όσον αφορά την εκτέλεση του προϋπολογισμού του για το οικονομικό έτος 2001

(2003/891/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη την έκθεση του Ελεγκτικού Συνεδρίου σχετικά με τις οικονομικές καταστάσεις του Ευρωπαϊκού Οργανισμού Περιβάλλοντος για το οικονομικό έτος 2001, συνοδευόμενη από τις απαντήσεις του Οργανισμού (C5-0098/2003)(1),

- έχοντας υπόψη τη σύσταση του Συμβουλίου της 7ης Μαρτίου 2003 (C5-0099/2003),

- έχοντας υπόψη τη συνθήκη ΕΚ και ιδίως το άρθρο 276 αυτής,

- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων(2), και ιδίως το άρθρο 185 αυτού,

- έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 23ης Δεκεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων(3), και ιδίως το άρθρο 94,

- έχοντας υπόψη το άρθρο 93α και το παράρτημα V του κανονισμού του,

- έχοντας υπόψη την απόφασή του, της 8ης Απριλίου 2003, σχετικά με την αναβολή της απόφασης όσον αφορά την απαλλαγή και το ψήφισμά του, το οποίο περιέχει τις παρατηρήσεις που συνοδεύουν την απόφαση αυτή(4),

- έχοντας υπόψη την έκθεση της επιτροπής ελέγχου του προϋπολογισμού (A5-0360/2003),

1. χορηγεί απαλλαγή στον διευθυντή του Ευρωπαϊκού Οργανισμού Περιβάλλοντος, όσον αφορά την εκτέλεση του προϋπολογισμού του για το οικονομικό έτος 2001·

2. καταγράφει τις παρατηρήσεις του στο συνοδευτικό ψήφισμα·

3. αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στον διευθυντή του Ευρωπαϊκού Οργανισμού Περιβάλλοντος, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

Ο Γενικός Γραμματέας

Julian Priestley

Ο Πρόεδρος

Pat Cox

(1) ΕΕ C 326 της 27.12.2002, σ. 17.

(2) ΕΕ L 248 της 16.9.2002, σ. 1.

(3) ΕΕ L 357 της 31.12.2002, σ. 72.

(4) ΕΕ L 148 της 16.6.2003, σ. 16 και 18.